જે વાતો સામે આવી રહી છે, એ અનુસાર, હનીપ્રીતને બચવામાં પંજાબના એક યુવા આઇપીએસ અધિકારીએ મહત્વપૂર્ણ ભૂમિકા ભજવી છે. તેની સલાહ લઇને જ હનીપ્રીત થોડા દિવસ પંજાબ, હરિયાણા અને રાજસ્થાનમાં રહી હતી. આ સાથે જ રાજસ્થાન પોલીસની ભૂમિકા અંગે પણ સવાલો થઇ રહ્યાં છે. હરિયાણાના ડીજીપી બી.એસ.સંધુએ આ અંગે ખુલાસો કર્યો છે કે, રાજસ્થાન પોલીસે હનીપ્રીતની મદદ કરી હતી. કેહવાઇ રહ્યું છે કે, હનીપ્રીત 2 દિવસ પંજાબમાં રહી હતી. તેની લિંકમાં જીરકપુર અને ડેરાબસ્સીના ઘણા નેતા ધારાસભ્યો હતા, જેમણે હનીપ્રીતને મદદ કરી હતી.